Þá verður einnig hugað sérstaklega að fjármögnun rannsóknar héraðssaksóknara í tengslum við rannsókn embættisins á málinu . Auglýsing Hafa undirbúið viðbrögð vegna umfjöllunar erlendis Önnur aðgerð sem ríkisstjórnin ætlar grípa til er að óska eftir því að nefnd sem vinnur nú að því að koma með tillögur um bætt eftirlit með fiskiveiðiauðlindinni skili þeim tillögum fyrir næstu áramót . Þar á meðal er endurskoðun á skilgreiningu á tengdum aðilum í sjávarútvegi . Í skýrslu Ríkisendurskoðunar um eftirlit Fiskistofu frá því í janúar síðastliðnum kemur fram að ekki verði séð að Fiskistofa kanni hvort yfirráð tengdra aðila í sjávarútvegi yfir aflahlutdeildum sé í samræmi við það hámark sem er skilgreint í lögum um stjórn fiskveiða . Að lokum kom fram á fundi ríkisstjórnarinnar í dag að utanríkisráðuneytið fylgist með umfjöllun um Samherjamálið erlendis og hefur undirbúið viðbrögð vegna hugsanlegs orðsporhnekkis . Hvorki utanríkisráðuneytið , sendiskrifstofur né viðskiptafulltrúar hafa þó fengið margar fyrirspurnir eða athugasemdir frá stjórnvöldum annarra ríkja eða alþjóðlegum og svæðisbundnum samtökum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .